Huset er vakkert og passer godt for familier. Bør være maksimalt 11 personer. Noen minus likevel:
Utstyr: siden huset ligger et stykke fra sentrum og ellers er velegnet for familier med barn, er det naturlig å lage mye mat selv. Da er det synd kjøkkenet er så dårlig utstyrt. To kasseroller, og ellers svært lite basisutstyr gjør det krevende å lage middag. Her skal det lite til (økonomisk) for å gjøre opplevelsen mye bedre.
Innsjekk: Utydelige beskjeder i forkant, og det endte med at vi fikk tilgang på huset først klokken 18. Dette fikk vi vite klokken 14.30 samme dag. Når 11 mennesker skal koordineres, og det er 2 babyer i følget, blir det krevende. Vi måtte også spørre flere ganger om vi skulle hente nøkler noe sted, eller om vi bare skulle møte ved huset. Svaret var bare at vi skulle få instruks om overtagelse når huset var klart.
Og selv om det var folk i huset da vi ankom, fikk vi ingen introduksjon til huset. Det lå bare en kort instruks på spansk i hallen. Også her kan det gjøres enkle grep for å bedre opplevelsen. Kommuniser tydeligere, og bruk 5 minutter på å informere gjestene om huset ved ankomst.
I annonsen står det at det finnes basisvarer (som olje, salt og pepper) på kjøkkenet. Dette stemmer ikke. Høres ut som en bagatell, men for oss ble det viktig da vi måtte improvisere middag første kveld med den sene innsjekk, med to trøtte små barn og stengt naborestaurant (den eneste i gangavstand).
Portåpner: huset har en stor låst port nede ved veien. Den må åpnes fra en portabel åpner som vi fant inne i huset. Bra for sikkerheten, men veldig upraktisk når det er mange mennesker i huset som går til og fra i løpet av dagen. En kodelås ved porten i stedet hadde løst dette problemer.
Dette huset er så vakkert, at det hadde fortjent disse mindre endringene. Da hadde oppholdet fått topp score.